b'\n_START_ARTICLE_\nInformationsarkitektur\n_START_PARAGRAPH_\nInformationsarkitektur er et omr\xc3\xa5de, der i h\xc3\xb8j grad betoner videnskaben om, hvordan data repr\xc3\xa6senteres og struktureres ud fra n\xc3\xb8gleord som "formalisering" og "logik". Termen er mest knyttet til design af websider, men bruges ogs\xc3\xa5 i andre kontekster. Inden for de seneste \xc3\xa5r har termen Enterprise Information Architecture vundet indpas i flere virksomheder, hvor fokus er p\xc3\xa5 tv\xc3\xa6rg\xc3\xa5ende information-frameworks og skabelse af informationsrum som en del af en virksomhedens overordnede it-strategi._NEWLINE_Termen blev skabt af Richard Saul Wurman i 1976 ved en konference for "American Institute of Architects (AIA)". Det blev udbredt via bogen Information Architecture for the World Wide Web af Louis Rosenfeld og Peter Morville fra 1998.'